**Vaida Vaičiulytė**

|  |
| --- |
| Tręšimo įtakos Thymus × citriodorus antžeminei biomasei, eterinio aliejaus sudėčiai, eterinių aliejų liaukučių dydžiui ir tankiui įvertinimas  Projekto vadovai: dr. Kristina Ložienė  Stažuotoja: dr. Vaida Vaičiulytė  Stažuotės trukmė: 2020.08.05 – 2022.08.04  Finansavimo šaltinis: ES struktūrinių fondų projektas, finansuojamas Europos socialinio fondo lėšomis |
| Nors sintetiniai cheminių junginių analogai yra pigesni ir naudojami įvairiose pramonės šakose, jie ne visada atkartoja natūralių gamtinių junginių savybes, bioaktyvumą, dažniau turi šalutinį poveikį. Todėl daugelis tyrimų yra telkiami į natūralios kilmės bioveikliąsias medžiagas. Gausus jų šaltinis yra augalai, sintetinantys vertingomis savybėmis pasižyminčius antrinius metabolitus. Kad patenkinti bioveikliąsias medžiagas kaupiančių augalų žaliavų poreikius, bandoma į kultūras įvestis naujas augalų rūšis arba didinti jau kultyvuojamų augalų produktyvumą. Yra gausu informacijos apie maistinių, pašarinių augalų tręšimo tyrimus. Tačiau tyrimų, kaip tręšiant padidinti kai kurių bioveiklių antrinių metabolitų kiekius augaluose, nėra daug. Ypač mažai tyrimų atlikta tręšiant organinėmis trąšomis, kas aktualu ekologiškai auginant bioaktyvius antrinius metabolitus kaupiančius augalus. Komerciškai svarbios antrinius metabolitus eterinius aliejus kaupiančios Thymus genties rūšys (Thymus vulgaris, Thymus zygis) yra netinkamos auginti šiaurinėje ES dalyje dėl atšiauresnių šio regiono klimatinių sąlygų. Baltijos šalyse yra tinkamas auginti šios genties hibridas Thymus × citriodorus, eteriniame aliejuje sukaupiantis 57–80% geraniolio, turintis citrinos kvapą ir skonį, pasižymintis antimikrobinėmis, antioksidacinėmis, priešuždegiminėmis savybėmis. T. × citriodorus žaliava yra naudojama maisto ir farmacijos pramonėje, gydomosios ir maistinės paskirties arbatų mišiniuose kaip citrinos skonį ir kvapą suteikiantis komponentas. Grynas geraniolis kaip aromatinis ingredientas paklausus dekoratyviosios kosmetikos, buitinės paskirties ir maisto produktų gamyboje. Todėl T. × citriodorus yra potencialus natūralios kilmės geraniolio šaltinis, tinkamas auginti Baltijos šalyse. Šio projekto tikslas – įvertinti tręšimo įtaką T. × citriodorus derliui, eterinio aliejau sudėčiai bei su eterino aliejaus kaupimusi susijusioms augalo anatominėms struktūroms. |